Κινηματογραφικό στούντιο

Το κινηματογραφικό στούντιο (αγγλικά: film ή movie studio) είναι μεγάλη εταιρεία ψυχαγωγίας ή κινηματογραφικών ταινιών με ιδιόκτητες εγκαταστάσεις που εξυπηρετεί τη δημιουργία ταινιών και διαχειρίζεται από την εκάστοτε εταιρεία παραγωγής. Η πλειονότητα των εταιρειών της βιομηχανίας της διασκέδασης δε διαθέτουν ιδιωτικούς χώρους αλλά ενοικιάζουν τα στούντιο από εταιρείες που διαθέτουν το χώρο τους.

Προϊστορία του κινηματογράφου

Ο κινηματογράφος εμφανίστηκε αρχικά ως μια νέα τεχνική καταγραφής και οπτικοποίησης της κίνησης (κινηματογράφος = κινήματα + γραφή).
Εκείνος που πλησίασε τον κινηματογράφο όσο κανείς ήταν ο Γάλλος Emile Reynaud το 1878. Ζωγράφιζε χάρτινες ταινίες και θα μπορούσε να θεωρηθεί κατά κάποιο τρόπο ως δημιουργός ταινιών κινουμένων σχεδίων.
Οι πρώτες κινηματογραφικές ταινίες ήταν συνολικής διάρκειας 10-15’ και παρουσίαζαν, συχνά στατικά, σκηνές από την καθημερινότητα. Μέχρι τις αρχές του 1900, η καλύτερη πηγή φωτισμού για τις κινηματογραφικές ταινίες ήταν το φυσικό φως. Την ίδια χρονολογία, αρκετές εταιρείες άρχισαν να μετακομίζουν στο Λος Άντζελες της Καλιφόρνια. Εκτιμάται ότι το 1908 στις Ηνωμένες Πολιτείες Αμερικής υπήρχαν περίπου 10.000 κινηματογράφοι. Μέχρι τα τέλη της δεκαετίας του 1920 ο κινηματογράφος ήταν βουβός και οι προβολές συνοδεύονταν συχνά από ζωντανή μουσική. Η ιστορία του ηχογραφημένου κινηματογράφου ξεκίνησε το 1926, όταν η Warner Brothers παρουσίασε τη συσκευή Vitaphone που βοηθούσε να αναπαραχθεί η μουσική μέσω ενός δίσκου που συγχρονιζόταν με την μηχανή προβολής ταινιών. Στα τέλη του 1927 κυκλοφόρησε η πρώτη ταινία με τίτλο The Jazz Singer που περιείχε διαλόγους, αν και βουβή κατά το μεγαλύτερο μέρος της.

Τα πρώτα κινηματογραφικά στούντιο στην Αμερική

Το 1893 ο Τόμας Έντισον έχτισε το πρώτο κινηματογραφικό στούντιο στις ΗΠΑ. Διένειμε τις ταινίες που κατασκευάζονταν εκεί σε θέατρα βαριετέ, σε στοές προβολών και εκθεσιακούς χώρους. Το 1909 ο αμερικανός διευθυντής θεάτρου Edwin Thanhouser ίδρυσε στην πόλη New Rochelle της Νέας Υόρκης το πρωτοποριακό κινηματογραφικό στούντιο Thanhouser. Το 1911 λειτούργησε το πρώτο κινηματογραφικό στούντιο του Χόλυγουντ με το όνομα Nestor Studios. Την ίδια χρονιά 15 ακόμα ανεξάρτητα στούντιο εγκαταστάθηκαν στο Ηοllywood.

Minors

Είναι μικρότερα κινηματογραφικά στούντιο που λειτουργούν ταυτόχρονα με τα major film studios. Κάλυπταν κυρίως τη ζήτηση για B movies, για τις εμπορικές μη καλλιτεχνικές art film ταινίες χαμηλού κόστους.

The independents

Οκτώ ανεξάρτητοι παραγωγοί  που εναντιώθηκαν στην ιδιοκτησία των κινηματογράφων από τους Big Five (majors).

Cinecittà

Το Cinecittà (στα ιταλικά σημαίνει κινηματογράφος της πόλης) είναι ένα μεγάλο κινηματογραφικό στούντιο που βρίσκεται στη Ρώμη της Ιταλίας και θεωρείται η καρδιά του ιταλικού κινηματογράφου. Κατασκευάστηκε το 1937 κατά την περίοδο του φασισμού από τον Μπενίτο Μουσολίνι , το γιο του Vittorio και τον επικεφαλής Luigi Freddi με σλόγκαν Il cinema è l'arma più forte (Cinema is the most powerful weapon, Το σινεμά είναι το πιο δυνατό όπλο). Στόχος ήταν η αναγέννηση της βιομηχανίας του ιταλικού κινηματογράφου που βρισκόταν σε κρίση.
Ιστορία
Το στούντιο βομβαρδίστηκε από τις δυτικές συμμαχίες κατά τη διάρκεια του Β’ Παγκοσμίου Πολέμου. Από το 1945-1947 φιλοξενήθηκαν περίπου 3.000 πρόσφυγες, χωρισμένοι σε δύο στρατόπεδα: ένα για Ιταλούς, Λίβυους και Δαλματούς και ένα για Γιουγκοσλάβους, Πολωνούς, Αιγύπτιους, Ιρανούς και Κινέζους. Μετά τον πόλεμο, ξαναχτίστηκε. Τη δεκαετία του 50’ λειτούργησε ως χώρος κινηματογράφησης για μεγάλο αριθμό αμερικανικών κινηματογραφικών παραγωγών, όπως ο Ben-Hur, και συνδέθηκε στενά με τα έργα του Φεντερίκο Φελίνι. Το 1997 η ιταλική κυβέρνηση, λόγω επικείμενης πτώχευσης, ιδιωτικοποίησε το κινηματογραφικό στούντιο πουλώντας το 80% των μετοχών. Το 2007 καταστράφηκαν από φωτιά περίπου 3000 m². Το 2012 μια νέα φωτιά κατέστρεψε το χώρο όπου γυρίστηκε, μεταξύ άλλων, η ταινία La Dolce Vita του Φεντερίκο Φελίνι. Το 2014 εγκαινιάστηκε ένα θεματικό πάρκο διασκέδασης το Cinecittà World που σχεδιάστηκε από τον Dante Ferretti, τον σχεδιαστή παραγωγής και κάτοχο τριών Academy Awards. Το πάρκο περιλαμβάνει κέντρο ευεξίας και καλά διατηρημένη φυσική έκταση.
Σημαντικές παραγωγές
Το στούντιο φιλοξένησε διεθνείς κινηματογραφικές παραγωγές συμπεριλαμβανομένων των: Helen of Troy (1956), Cleopatra (1963), Φράνκο Τζεφιρέλι Romeo and Juliet (1968), La Traviata (1982), Μάρτιν Σκορσέζε Gangs of New York.
Προβλήθηκε και σε τηλεοπτικές παραγωγές όπως η ιταλική εκδοχή του Big Brother, The Passion of the Christ, που σκηνοθέτησε ο Μελ Γκίμπσον καθώς και αποσπάσματα από τις σειρές Rome, Doctor Who και Kaamelott που λάμβανε χώρα στην Αρχαία Ρώμη.